ઉપરાંત તેઓનો મોબાઇલ ફોન પણ સ્વિચ ઓફ આવી રહ્યો છે. રૂ.સાત લાખની લાંચ લેતાં મહિલા પોલીસ સ્ટેશનની બે કોન્સ્ટેબલ ઝડપાતાં પીઆઇ દિવ્યા રવિયા હાલ ભૂર્ગભમાં ઊતરી ગયાં છે. મહિલા પોલીસ સ્ટેશનના પીઆઇની સંડોવણી બહાર આવતાં પોલીસબેડામાં ખળભળાટ મચી જવા પામ્યો છે. ભ્રષ્ટાચારના વારંવાર આક્ષેપો જે મહિલા પોલીસ સ્ટેશનમાં થતા હતા તેમાં ગઇ કાલે એન્ટિકરપ્શન બ્યૂરોએ ફરિયાદના આધારે છટકું ગોઠવી રૂ.સાત લાખની લાંચ લેતાં મહિલા કોન્સ્ટેબલ રમીલાબહેન અને કપિલાબહેન રંગે હાથ ઝડપી લીધાં હતાં. મધ્યસ્થી કરનાર મહિલા વકીલ ઉમાબહેનને પણ પોલીસે ઝડપ્યા હતા. દુષ્કર્મના કેસમાં ફરિયાદ નહીં નોંધવા અને છૂટાછેડાની અરજી માટે રૂ.૧પ લાખની માગ કરવામાં આવી હતી, પછી ૧૦ લાખ સુધી વાત થઇ હતી. આશરે રૂ.સાત લાખની વાત થતાં ફરિયાદીએ એસીબીને જાણ કરતાં છટકું ગોઠવ્યું અને તમામને ઝડપી લીધાં હતાં.